open-index/open-wikipedia-markdown huggingface dataset:
Charles Eliot Norton

**Charles Eliot Norton** (født 16. november 1827 i Cambridge, Massachusetts, død 21. oktober 1908 i Cambridge, USA) var en ledende amerikansk forfatter, sosial kritiker og professor i kunst. Han var en progressiv sosialreformator og en liberal aktivist som mange av hans samtidige anså som den mest kultiverte mannen i USA. 

Norton var sønn av Andrews Norton (1786–1853) som var teolog og professor i litteratur ved Harvard University. Hans mor het Catherine Eliot, og Charles William Eliot, som var president ved Harvard University, var hans fetter. Norton var en militant idealist, en progressiv sosial reformator og en liberal aktivist. Mange av hans samtidige betraktet han som den mest dyrkede mannen i USA. Norton ble uteksaminert fra Harvard i 1846, og han reiste til India i 1849. 

Etter en turné i Europa hvor han ble påvirket av John Ruskin og hans pre-rafaelittiske malere, vendte Norton tilbake til Boston i 1851 der han viet seg til litteratur og kunst. Norton oversatte det litterære Dantes Vita Nuova (1860 og 1867) og Divina Commedia (1891-91-92), 3 bind). Norton arbeidet utrettelig som sekretær for Lojal Publication Society under den amerikanske borgerkrigen.

Fra 1864 til 1868, redigerte Norton det svært innflytelsesrike magasinet ''North American Review'', i samarbeid med James Russell Lowell. I 1862 giftet Norton seg med Susan Sedgwick. I 1875 ble Norton utnevnt til professor i kunsthistorie ved Harvard, en posisjon han holdt frem til han gikk av med pensjon i 1898. Det arkeologiske Institute of America valgte Norton som sin første president (1879–1890). I de første årene av det tjuende århundret holdt Norton taler i favør av legalisert aktiv dødshjelp.

## Referanser
Varmekamera

Et **varmesøkende kamera** (også kalt **varmekamera**, **termografisk kamera**, **infrarødt kamera** eller **termograf**) er en enhet som danner bilder ved å bruke infrarød stråling, på samme måte som et vanlig kamera danner bilde ved å bruke synlig lys. I motsetning til vanlige kamera som bruker området 450&ndash;750 nanometer, bruker termografiske kamera i bølgelengder så lange som &nbsp;nm (14&nbsp;µm).

Kameraet gjengir objekter eller individer med synlig markering av bildeobjektets varmeutstråling. Apparatet benytter bildesensor og strålingssensitivt apparatur.

Varmekamera brukes blant annet i militære optiske apparater, avansert nattsensorisk utstyr, og i siktemidler for større våpenplattformer.

## Se også
*Lysforsterker
Ola Guldseth

**Ola Jostein Guldseth** (født 24. april 1933 i Selbu, død 2. september 2018 samme sted) var en norsk elektroingeniør og politiker (H).

Han vokste opp på småbruket Gullsetbjørga i Selbu som sønn av Esten Olsen Guldseth og Irene Pettersdatter Eggen. Han tok artium ved Orkdal landsgymnas i 1955, ble uteksaminert fra ingeniørstudiet ved NTH i 1960, og avtjente verneplikten ved Ørland flystasjon. Guldseth var også assistent for Are Hagemann, professor i elektriske anlegg ved NTH, før han i 1961 ble ansatt ved driftsavdelingen i NTE i Steinkjer. Han ble etter hvert sjefingeniør, distribusjonssjef og teknisk direktør.

Guldseth var medlem av Steinkjer kommunestyre 1980–1987 og formann i sosialutvalget, medlem av Nord-Trøndelag fylkesting 1984–1995, formann i Høyres fylkestingsgruppe 1988–1995 og medlem av nærings- og sysselsettingsstyret. Han var 1. viseformann i Nord-Trøndelag Høyre 1980–1981 og formann 1981–1985. Guldseth var også styreleder ved Innherred sykehus. Ved folkeavstemningen om norsk EU-medlemskap i 1994 engasjerte han seg som ja-mann.

Han var gift med lærer Marit Asphjell fra Orkdal. Etter at han avgikk med pensjon fra NTE, flyttet de tilbake til Selbu.

## Referanser
Monika Thiemen

**Monika Thiemen** (født 21. april 1954 i ortsteilen Wilmersdorf i Berlin) er en politiker fra SPD. Hun var fra 2001 til 2011 bydelsborgermester i bydelen Charlottenburg-Wilmersdorf i Berlin.
## Referanser
Venus In-Situ Explorer

**Venus In-Situ Explorer** (**VISE**) er en planlagt romsonde for å studere Venus' sammensetning og å samle jordprøver. VISE kommer også til å måle element og mineraler på Venus' overflate samt finne ut mer om planetens enorme drivhuseffekt. Tidligste oppskytning er i 2024.

## Eksterne lenker
* Venus In-Situ Explorer
Serie A i ishockey for menn

**Serie A i ishockey** er det øverste nivået i ishockey i Italia.

Siden 2016-17 sesongen har de italienske lagene gått inn i den flernasjonale ligaen Alps Hockey League. De fire beste italienske lagene i grunnspillet går til en intern play-off der den italienske mesteren kåres.

## Sluttspillmestere

* 1925 – HC Milano
* 1926 – HC Milano
* 1927 – HC Milano
* 1928 – *ingen konkurranse*
* 1929 – *ingen konkurranse*
* 1930 – HC Milano
* 1931 – HC Milano
* 1932 – SG Cortina
* 1933 – HC Milano
* 1934 – HC Milano
* 1935 – HC Diavoli Rossoneri Milano
* 1936 – HC Diavoli Rossoneri Milano
* 1937 – HC Milano
* 1938 – AC Milanese DG ¹
* 1939 – *ingen konkurranse*
* 1940 – *ingen konkurranse*
* 1941 – AC Milanese DG ¹
* 1942 – *ingen konkurranse*
* 1943 – *ingen konkurranse*
* 1944 – *ingen konkurranse*
* 1945 – *ingen konkurranse*
* 1946 – *ingen konkurranse*
* 1947 – HC Milano
* 1948 – HC Milano
* 1949 – HC Diavoli Rossoneri Milano
* 1950 – HC Milano
* 1951 – HC Milano
* 1952 – HC Milano
* 1953 – HC Diavoli Rossoneri Milano
* 1954 – HC Milano
* 1955 – HC Milano
* 1956 – *ingen konkurranse*
* 1957 – SG Cortina
* 1958 – Milan-Inter HC ¹
* 1959 – SG Cortina
* 1960 – Diavoli HC Milano ¹
* 1961 – SG Cortina
* 1962 – SG Cortina
* 1963 – 
* 1964 – SG Cortina
* 1965 – SG Cortina
* 1966 – SG Cortina
* 1967 – SG Cortina
* 1968 – SG Cortina
* 1969 – HC Gardena
* 1970 – SG Cortina
* 1971 – SG Cortina
* 1972 – SG Cortina
* 1973 – 
* 1974 – SG Cortina
* 1975 – SG Cortina
* 1976 – HC Gardena
* 1977 – 
* 1978 – 
* 1979 – 
* 1980 – HC Gardena
* 1981 – HC Gardena
* 1982 – 
* 1983 – 
* 1984 – 
* 1985 – 
* 1986 – HC Merano
* 1987 – AS Mastini Varese Hockey
* 1988 – 
* 1989 – AS Mastini Varese Hockey
* 1990 – 
* 1991 – HC Milano Saima
* 1992 – HC Devils Milano
* 1993 – HC Devils Milano
* 1994 – AC Milan Hockey ²
* 1995 – 
* 1996 – 
* 1997 – 
* 1998 – 
* 1999 – HC Merano
* 2000 – 
* 2001 - 
* 2002 – HC Milano Vipers
* 2003 – HC Milano Vipers
* 2004 – HC Milano Vipers
* 2005 – HC Milano Vipers
* 2006 – HC Milano Vipers
* 2007 – 
* 2008 – 
* 2009 – 
* 2010 - 
* 2011 - 
* 2012 - 
* 2013 - 
* 2014 - 
* 2015 - 
* 2016 - Ritten Sport
* 2017 - Ritten Sport
* 2018 - Ritten Sport
* 2019 - Ritten Sport
* 2020 - 
:¹ AC Milanese DG, Milan-Inter HC og HC Diavoli Milan er lov som oppsto da HC og HC Milano Diavoli Rossoneri Milano ble stengt.
:² HC Devils Milano tok navnet "AC Milan Hockey" for sesongen 1993/1994.
New Frontiers-programmet

**New Frontiers-programmet** er en rekke sterkt fokuserte romforskningsprosjekt fra NASA der kostnaden ikke får overstige 700&nbsp;millioner USD. Programmet er en avlegger av det fremgangsrike Discovery-programmet. Programmet gir forskere mulighet til å undersøke solsystemet i middels stor skala, men har også som målsetting å forbedre undervisning og engasjere allmennheten i nye vitenskapelige oppdagelser. NASA tar imot både amerikanske og internasjonale forskere til å bidra med forslag til nye New Frontiers-prosjekter.

## Eksterne lenker
*
Ben Youssef Meïté

**Ben Youssef Méité** (født 1986) er en ivoriansk sprinter som spesialiserer seg på 100 og 200 meter. Hans fremste medalje er gull på 100 meter i Afrikamesterskapet i friidrett 2010.

## Karriere
I fransktalende leker (Jeux de la Francophonie) har han vunnet flere medaljer. I 2005 vant han gull på 200 meter, og i 2009 vant han både 100 og 200 meter. 

I 2010 fikk han bronse i Verdenscupen i friidrett 2010 (IAAF Continental Cup) i Split. I Afrikamesterskapet i friidrett 2010 vant han gull på 100 meter, og sølv på 200 meter bak Amr Ibrahim Mostafa Seoud.

Méité var flaggbærer under åpningen av Sommer-OL i London i 2012.

## Referanser


## Eksterne lenker
*
Brad Norton

**Brad Norton** (født 13. februar 1975) er en amerikansk tidligere profesjonell ishockeyspiller.

Han er en yngre bror av tidligere NHL-spiller Jeff Norton, og er gift med radio-vert Tiffany Granath. Norton startet sin profesjonelle karriere i 1997 i Detroit Vipers i IHL.

Norton startet sin profesjonelle karriere i Detroit Vipers i IHL i 1997. Han ble draftet i NHL Entry Draft 1993 av Edmonton Oilers' i niende runde, nr. 215 totalt. Han har spilt 124 NHL-kamper for Florida Panthers, Los Angeles Kings, Washington Capitals, Ottawa Senators og Detroit Red Wings.

## Referanser


## Eksterne lenker
*
Elijah Hise Norton

**Elijah Hise Norton** (født 21. november 1821, død 6. august 1914) var en amerikansk advokat og politiker, representant til den amerikanske kongressen som delegat for delstaten Missouri.

## Biografi
Norton ble født i Russellville i fylket Logan i delstaten Kentucky i 1821. Han gikk på offentlige skoler og den private, kristne videregående skolen Centre College i Danville i Kentucky. Han tok eksamen ved fakultetet for jus ved det private, kristne universitetet Transylvania University i Lexington i Kentucky i 1842 og åpnet advokatpraksis i 1845 i Platte City i Missouri.

Han tjenestegjorde som fylkesadvokat i 1850 og som delstatens omreisende dommer i 1852-1860. Han ble innvalgt som representant for Det demokratiske parti til den 37. kongressen (4. mars 1861 – 3. mars 1863), men lyktes ikke å bli valgt på nytt i 1862 til den 38. kongressen. Han var delegat til delstatens konstitusjonelle konferanse i 1875 og ble senere utpekt og deretter valgt til dommer for Missouris høyesterett hvor han tjenestegjorde fra 1877 til 1888. Han tok deretter opp igjen sin private advokatpraksis og døde i Platte City i 1914. Han er gravlagt ved gravlunden i byen.

## Referanser


## Eksterne lenker
* 
*  Elijah Hise Norton hos *Find a Grave*
Daniel Sheldon Norton

**Daniel Sheldon Norton** (født 12. april 1829 i Mount Vernon, Ohio, død 13. juli 1870) var en amerikansk politiker. 

Norton tjenestegjorde under den meksikansk-amerikanske krigen som pågikk fra 1846 til 1848, før han flyttet til Minnesota i 1855. Norton tjenestegjorde både i Representantenes hus for Minnesota og i det amerikanske Senatet som representant for delstaten Minnesota. Norton ble valgt til senatet under den amerikanske borgerkrigen som republikaner den 4. mars 1865 og han hadde dette setet frem til sin død.

## Referanser


## Eksterne lenker
* 
*
HMS «Havock»

**HMS «Havock» (H43)** var en britisk jager i H-klassen.

Byggingen startet 15. mai 1935 hos William Denny Brothers and Company Limited, i Dumbarton i Skottland. Hun ble sjøsatt 7. juli 1936, og var i operativ tjeneste fra 18. januar 1937.

Hun ble sendt til Middelhavet i spansk farvann under den spanske borgerkrigen, for å opprettholde blokaden av landet. Natten 31. august 1937 ble hun angrepet av en ukjent ubåt, som det senere ble kjent at det var den italienske ubåten «Iride», som ble skadet i motangrepet, og mistet to av besetningen.

Hun deltok i det første sjøslaget om Narvik i april 1940, i juli var hun med i slaget ved Kapp Spada ved Kreta, slaget om Matapan i mars 1941, og videre var hun med å evakueringen av Hellas i april samme år. I mars 1942 ble hun sterkt skadet av det italienske slagskipet «Littorio» i det andre slaget i Sidrabukten, og hun måtte søke havn på Malta. Åtte av besetningen ble drept i trefningen. Hun gikk så på grunn ved Kelibia i Siciliastredet 6. april samme år, og ble vraket.

## Spesifikasjoner
*Lengde: 98,5 meter
*Dekksbredde: 10,1 meter
*Dypgang: 3,8 meter
*Ytelse: 34 000 hestekrefter
*Toppfart: 36 knop
*Besetning: 146 (krigstid)

## Kilder
*English, John (1993): *Amazon to Ivanhoe: British Standard Destroyers of the 1930s*. Kendal, England: World Ship Society. ISBN 0905617649
*Whitley, M. J. (1988): *Destroyers of World War Two*. Annapolis, Maryland: Naval Institute Press. ISBN 0870213261
Selenografi

**Selenografi** er studiet av Månens overflate og fysiske kjennemerker. 

Historisk sett har selenografene beskjeftiget seg med å utarbeide kart og navngi månehavene, kratrene, fjellkjedene og andre formasjoner. Det arbeidet ble for en stor del ferdig for månens framside da høyoppløste bilder kunne tas fra romsonder. Månens bakside kunne snart etter også fotograferes og navngis. Visse regioner, særlig rundt polene, var imidlertid lenge dårlig undersøkte og den nøyaktige stedfestelsen av mange formasjoner kunne være feilaktige med flere kilometer. 

Ordet kommer fra den greske gudinne Selene og ordet  (graphō, *jeg skriver*).
John Smith (friidrettsutøver)

**John Walton Smith** (født 5. august 1950 i Los Angeles) er en amerikansk friidrettstrener og tidligere sprinter. Han ble USA-mester på 400 m i 1970 og 1971, og han vant 400 m i panamerikanske leker 1971. Han deltok i OL 1972.

Han har vært trener for Quincy Watts, Kevin Young, Dennis Mitchell, Inger Miller, Steve Lewis, Danny Everett, Maurice Greene, Ato Boldon, Marie-José Pérec, Carmelita Jeter og Jaysuma Saidy Ndure. 

## Referanser




## Eksterne lenker
* 
*  Athletics: The coach who took Greene and Boldon to dreamland, *[[The Independent]]*
Martin Scott Hagen

**Martin Scott Hagen** (født 14. mars 1986) er en norsk tidligere ishockeyspiller. Han spiller fra 2011/12-sesongen løper for Ringerike Panthers til 17/18 sesongen, og har tidligere spilt for Vålerenga IF og Furuset Ishockey. Hagen var kaptein på A-laget på Furuset.

## Referanser


## Eksterne lenker
* 
* Profil på altomfotball.no
Jacob Hanssen

**Jacob O. M. Hanssen** (født 20. september 1892 på Andørja i Ibestad kommune, Troms, død januar 1962) var en norsk arkitekt. Han var den yngste av 10 barn etter *Augustinus Hanssen* og *Jensine Elise Johansdatter Sparboe*.

Høsten 1910 startet Hanssen på arkitektlinjen ved Trondhjems Tekniske Læreanstalt (TTL). Fra 1911 var han engasjert som tegner i Adresseavisen der han illustrerte aktuelle begivenheter. Han ble ansatt etter å ha laget en tegning fra premieren på «Fjeldeventyret» ved Trondhjems Nationale Scene. Tegningene ble overført til klisjeer ved Nordenfjeldske Klisjeanstalt som lå like ved avisen.

Tross hyppige avisoppdrag gjennomførte Hanssen studiene på normal tid og ble uteksaminert i 1914. Han fikk ansettelse som assistent hos Axel Guldahl i Trondheim. I 1919 dro han til Narvik før han i 1921 etablerte seg i Oslo. Han var spesielt interessert i kinoarkitektur der de første oppdragene var Lillestrøm Kinotheater og Munken kino i Larvik utviklet i kompaniskap med Gerhard Iversen. Arkitektparet høstet der erfaringer som kom til nytte da de fikk i oppdrag å tegne Colosseum kino, den gang Nordens største kino, som ble ferdigstilt i 1928. I 1943, under professor Sverre Pedersens ledelse, laget han perspektivtegninger til bruk ved gjenoppbygningen av Bodø.

## Bygninger
# Lillestrøm Kinotheater, Lillestrøm
# Munken kino, Larvik, 1921
# Colosseum kino, Oslo, 1928
# Rjukanhuset (tidligere *Folkets hus*), Rjukan, 1930
# Rådhuset i Ski, Ski
# Samfunnshuset i Hønefoss (med kino)
# Velferdsbygg i Longyearbyen

## Referanser


## Eksterne lenker
* Slektsinformasjon om Jacob Hanssen
* Munken (Larvik)
* Paul Ansteinssons veggmalerier i Munken kino
* Kinoen – byens magiske rom 
* Rjukanhuset, Storstulgata 1 på Rjukan, Tinn kommune i Telemark
Zar’it-Shtula-raidet

**Zar'it-Shtula-raidet** var et grenseraid utført av Hizbollah-militsen mot en israelsk militærpatroll den 12. juli 2006 på israelsk territorium.

Først ble det avfyrt raketter mot flere israelske byer som en avledningsmanøver. Deretter krysset Hizbollah-militser grensen fra Libanon inn i Israel og angrep to militære kjøretøy. Fem israelske soldater ble drept i angrepet, og to ble tatt til fange. Fem israelske soldater døde også i et mislykket redningsforsøk. Hizbollah krevde løslatelsen av libanesiske fanger i Israel i bytte mot frigivelsen av de tilfangetatte soldatene, hvis navn var Eldad Regev og Ehud Goldwasser. Israel svarte med å sette igang et omfattende militært angrep mot Hizbollah over hele Libanon som svar på kidnappingen, hvilket markerte begynnelsen på den andre Libanon-krigen. Israelske styrker tok i løpet av krigen 13 Hizbollah-medlemmer til fange, og tok i tillegg titalls av kroppene til døde Hizbollah-krigere. En av mennene bak Zar'it-Shtula-raidet ble ifølge Israel drept under en kommando-operasjon den 6. august. To år senere, den 16. juli 2008, ble kroppene til de to tilfangetatte soldatene returnert til Israel i bytte mot løslatelsen av Samir Kuntar og fire andre tilfangetatte Hizbollah-medlemmer.

Hizbollah døpte opprinnelig raidet «Operasjon Frihet for Samir Al-Quntar og hans brødre», men forkortet senere navnet til «Operasjon Ærlig Løfte».

Den 27. august, et par uker etter krigens offisielle avslutning og mens israelske styrker fremdeles var tilstede i Sør-Libanon, uttalte Hizbollahs leder Hassan Nasrallah at dersom han hadde visst at raidet ville føre til krigsutbrudd, ville han ikke beordret det. «Hadde vi visst at kidnappingen av soldatene ville føre til dette, ville vi definitivt ikke ha gjort det», sa han i forbindelse med et intervju med libanesisk TV. Da han fikk spørsmål om han hadde satt igang raidet dersom det bare var 1 prosent sjanse for krigsutbrudd, uttalte han følgende: «Nei, definitivt ikke, av humanitære, moralske, sosiale, sikkerhetsmessige, militære og politiske årsaker.» 
 Samtidig gjorde Israels statsminister Ehud Olmert det klart at han hadde planlagt krigen så tidlig som mars.

Den 6. desember 2006 avslørte en tidligere klassifisert rapport at de to soldatene ble kritisk skadet under selve kidnappingen, og at de var døde lenge før krigen var over.

## Referanser
Bernhard Konrad Bergersen

**Bernhard Konrad Bergersen** (født 21. april 1847 i Kristiania, død 14. mai 1927 i Trondhjem) var en norsk overrettssakfører, assessor og politiker (H). Han var Trondhjems ordfører 1889–1890 og 1897–1898.

## Liv og virke
### Bakgrunn
Bernhard Konrad Bergersen var sønn av skomakermester Peter Bergersen og Birthe Gurine Christoffersdatter. Han tok studentereksamen i 1866 og juridisk embedseksamen i 1872.

### Karriere
Deretter ble han fullmektig hos sakførerne Joachim Ebbell og Michael Skjelderup Hansson i Kristiania. I 1874 ble han fullmektig hos sorenskriver Folkmann Freck Schaanning ved Strinda og Selbu sorenskriverembede i Trondhjem. I 1875 fikk Bergersen sakførerbevilling og åpnet egen forretning. Han ble beskikket som aktor i meddomsretten og fast forsvarer i lagmannsretten.

Han giftet seg i 1876 med Marie Magdalene Selmer, datter av assessor ved Trondhjems stiftsoverrett Johan Jørgen Selmer. De bodde mange år i Søndre gate 17. Blant deres barn var den senere assurandør, kommandør, militærhistoriker og stortingsmann Olav Bergersen.

Ved siden av sakfører- og dommergjerningen hadde Bergersen en rekke verv i byens næringsliv, blant annet som ordfører i forstanderskapet (representantskapet) i Trondhjems Sparebank fra 1892 til 1924, ordfører i representantskapet i Det Nordenfjeldske Dampskibsselskab fra 1898, medlem av direksjonen (styret) i Trondhjems Privatbank fra 1899 til 1903, styreformann ved Norges Hypotekbanks avdeling i Trondhjem, medlem av representantskapene i Trondhjems Forsikringsselskab og Røros Værk.

Bergersen var innvalgt i Trondhjem bystyre fra 1887 til 1908, i årene 1889, 1890, 1897 og 1898 som ordfører.

Bergersen ble utnevnt til assessor ved Trondhjems stiftsoverrett i 1904 og tok avskjed i 1919. Mot slutten av livet bodde han og hustruen på Singsaker. Han døde i 1927 og ble begravet på Domkirkegården.

Han ble utnevnt til ridder av 1. klasse av St. Olavs Orden «for fortjenstfull virksomhet» i 1897 og ble tildelt Kroningsmedaljen 1906.

## Referanser
ArtSceneTrondheim

**ArtScene Trondheim** (AST) er et uavhengig nettmagasin for samtidskunst med base i Trondheim. AST publiserer fortløpende kritikk, artikler og kommentarer som tar for seg kunstoffentligheten, og den regionale kunstscenen dokumenteres i tillegg gjennom bildereportasjer og videosnutter.

AST ble etablert januar 2009 som en ren billedblogg av billedkunstner Pernille Elida Fjoran. Høsten 2009 lanserte en redaksjon bestående av Fjoran, Per Kristian Nygård, Daniel Slåttnes og Erik Friis Reitan en ny nettportal som kombinerte billedblogg med kunstkritikk.

ArtSceneTrondheim er støttet av Norsk kulturråd, Fritt Ord, Bildende Kunstneres Hjelpefond, NTNU, Sør-Trøndelag fylkeskommune og Trondheim kommune.

AST fikk i 2010 NATT%26DAGs pris for Beste Kunst med begrunnelsen 

## Referanser


## Eksterne lenker
* 
*
Thorvald L. Moe

**Thorvald Landmark Moe** (1895–1978) var en norsk offiser og industrileder. Han var administrerende direktør i Lilleborg fra 1934 til 1962.

Etter studenteksamen studerte Moe sosialøkonomi og merkantile fag. Han tok også offisersutdannelse og nådde kapteins grad i 1927, før han i 1930 avslutta denne delen av karrieren. I 1922 blei han ansatt som kontorsjef i Lilleborg Fabrikker. Han rykka seinere opp til soussjef, før han i 1934 blei bedriftens øverste leder, ei stilling han hadde fram til pensjonsalderen (fra 1960 i det fusjonerte Denofa-Lilleborg).

Moe hadde ei rekke næringslivsverv, blant annet som medlem av sentralstyret i Norsk Arbeidsgiverforening og hovedstyret i Norges Industriforbund. Han var styreleder i firmaer som Årdal og Sunndal Verk og forsikringsselskapet Gjensidige og styremedlem i Den norske Amerikalinje.

Under andre verdenskrig blei han arrestert flere ganger og satt fra 1942 i fangenskap i Tyskland som offiser. Han ble tildelt Deltakermedaljen.

Han var sønn av lege Ole Christian Strøm Moe og hustru Gerda Sofie Landmark.  Han var gift med Marie «Maisen» Cappelen Nicolaysen, søster av Nic Waal. Han var bror til Gerda Evang gift med  Karl Evang og også bror til Kirsten Hansteen. Han var far til økonomen og tennisspilleren Thorvald Moe.

## Referanser


## Kilder

* *Hvem er hvem?* 1973
* *150 år ved Akerselven* – jubileumshefte for Lilleborg 1983
* *Professor, Dr. med., Hans Iver Horn 1761-1836 Hans forfedre og slektens stamtavle etter ham* - Slektsfortegnelse for slekten Horn
Mohamed Khouaja

**Mohamed Ashour Khouaja**, noen gangar stavet **Khwaja** (født 1987) er en libysk sprinter, som spesialiserer seg på 400 meter. Hans fremste medalje til nå er gull på 400 meter ved Afrikamesterskapet i friidrett 2010.

## Karriere
Han deltok i sitt første VM da han deltok på 400 meter ved VM i friidrett 2009. Han kom på 7.-plass i sin semifinale, og nådde ikke finalen. Samme år vant han gull ved middelhavslekene 2009 i Pescara, da han løp på 45,77. 

I 2010 vant han gull på 400 meter ved Afrikamesterskapet i friidrett 2010 i Nairobi i Kenya. Han hevdet seg også i Verdenscupen i friidrett (IAAF Continental Cup) i Split, der han fikk bronse på 4 x 400 meter sammen Gary Kikaya (DR Kongo), Mark Kiprotich Mutai (Kenya) og Rabah Yousif (Sudan). 

Hans personlige rekorder på 200 og 400 meter er også libyske rekorder på disse distansene.

## Eksterne lenker
*
TT Circuit Assen

**TT Circuit Assen** er en nederlandsk racerbane som ligger i Assen. Racerbanen brukes primært for roadracing, men også for biler. Den første banen ble bygd i 1925, og ble benyttet frem til 1955 da en ny rullebane ble bygd. Den ble renovert i 2006.

## Eksterne lenker
*
Maximilian Mueller

**Joseph Maximilian Mueller** (født 1. desember 1894 i St. Louis i Missouri i USA, død 9. august 1981 i Sioux City i Iowa i USA) var katolsk biskop av Sioux City.
## Liv og virke
### Bakgrunn
Maximilian Mueller gikk på *Saints Peter and Paul School* i St. Louis. Mueller studerte deretter filosofi og katolsk teologi ved Pontifical Josephinum College i Columbus i Ohio. 
### Prest
Den 14. juni 1919 mottok han prestevielsens sakrament.

Maximilian Mueller tjente deretter som kapellan i Carlyle, Mount Carmel, East St. Louis og Belleville. Fra 1926 til 1930 var han sogneprest i *Blessed Sacrament Parish*. I 1930 ble Mueller kirkerektor ved St. Peters-katedralen i Belleville. I 1939 ble han gitt ærestittelen pavelig husprelat.
### Biskop
Den 20. august 1947 utnevnte pave Pius XII ham til titulærbiskop av *Sinda* og utnevnte ham til koadjutorbiskop av Sioux City. Den apostoliske delegat til USA, erkebiskop Amleto Giovanni Cicognani, bispeviet ham 16. oktober samme år; medkonsekratorer var biskopen av Peoria, Joseph Henry Leo Schlarman, og biskopen av Grand Island, Edward Joseph Hunkeler.

Den 20. september 1948 ble Maximilian Mueller biskop av Sioux City, etter avdøde biskop Edmond Heelan. Pave Paul VI Den 15. oktober 1970 aksepterte han Maximilian Muellers avgang av aldersgrunner og utnevnte ham til titulærbiskop av *Simitthu*. Den 13. januar 1971 ga Mueller avkall på titulærbispedømmet, da dette systemet med å tildele titulærseter til fratrådte ordinarie biskoper ble avviklet.

Maximilian Mueller deltok på alle fire sesjoner av Det andre Vatikankonsil.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1983–1973) *1933
* Biskop *Maximilian Mueller* (1894–1981 ) *1947

## Referanser
Løvenskiolds gate (Oslo)

**Løvenskiolds gate** (1–23, 2A–26) er en gate på Frogner i Oslo. Den begynner i Frognerveien og går i nordøstlig retning over Arno Bergs plass og Briskebyveien til Briskeby brannstasjon.

Gaten har navn etter stattholder Severin Løvenskiold. Mesteparten av bebyggelsen i nedre del består av leiegårder fra ca. 1900. Dette gjelder særlig fra Frognerveien (og Amtmann Furus plass) opp til krysset med Balders gate og Tors gate samt på nordvestsiden videre opp til Arno Bergs plass. Bygningene har for en stor del fire etasjer og karakteristiske karnapputbygg, og mange av dem er tegnet av Syver Nielsen.

Den øvrige bebyggelsen består for det meste av leiegårder fra 1930-tallet. Først på den tiden ble gaten forlenget forbi Arno Bergs plass og opp til Briskebyveien og etterhvert til Briskeby brannstasjon.

## Bygninger

## Referanser




## Litteratur
* Oslo byleksikon: Løvenskiolds gate
* 
* 

## Eksterne lenker
*
DOC (filformat)

**DOC** (en forkortelse for *[[dokument|document]]*)) er en filendelse for tekstbehandlingsdokumenter, hovedsakelig for Microsoft Word-dokumenter. DOC er imidlertid ikke standardisert, og historisk har filendelsen .doc blitt brukt til mange forskjellige filformater, for eksempel dokumentasjon i ren tekst-format, og WordPerfect-dokumenter. Mot slutten av nittitallet ble Microsoft Words binærfil-format *[[de facto]]* standard for DOC-filendelsen.

Microsoft Words DOC-format finnes imidlertid i flere utgaver. Word-versjoner til og med Word 97 brukte et annet format enn Word 97 til 2003. I Word 2007 ble binærformatet erstattet med et nytt XML-basert Office Open XML format, som fikk filendelsen .docx.

Lenge tillot ikke Microsoft konkurrenter tilgang til deres formatspesifikasjoner, noe som gjorde det vanskelig for andre tekstbehandlingsprogrammer å støtte formatet. I dag har imidlertid flere tekstbehandlingsprogrammer støtte for formatet, for eksempel OpenOffice.org, Abiword, Lotus Notes og KWord, siden formatet nå er åpent dokumentert.

## Referanser
Aerostat

En **aerostat** er et luftfartøy, for eksempel luftskip eller luftballong, hvis tyngde er lik eller mindre enn tyngden til den fordrevne luften. Et slikt fartøy befinner seg «statisk» svevende i atmosfæren.

Det motsatte er en *aerodyn* som gjennom å bevege vinger eller propeller gjennom luften skaper «dynamiske» krefter som holder fartøyet oppe i atmosfæren.

## Se også
*Aerodynamikk

## Eksterne lenker
* Manufacturers of helium balloons
Rapid Athene

**Rapid Athene** (stiftet 11. februar 2011) er en fotballklubb fra Moss i Østfold.

## Historikk
Klubben startet som et samarbeidsprosjekt mellom *[[Sportsklubben Rapid]]* (stiftet 25. august 1925) og *[[Athene Moss]]* (stiftet 27. desember 1996) på den kvinnelige seniorsiden. Ett år senere, 11. februar 2011, ble sammenslåingen fullført og den nye klubben fikk navnet *Rapid Athene*. 

Klubben har per 8/2-2019 5 treningsgrupper (2010/2011, 2008/2009, 2006/2007, 2002/2004 og et damelag) bestående av jenter etter at herrelaget ble avviklet fra klubben etter sesongslutt 2018. Rapid Athenes mål er å bli den beste fotballklubben for jenter i Østfold

## Referanser


## Eksterne lenker
*
Václav Machek

**Václav Machek** (født 8. november 1894, død 26. mai 1965 i Brno) var en tsjekkisk språkforsker.

Václav Machek var professor i slavistikk ved Masaryk-universitetet i Brno. Han beskjeftiget seg med sammenlignende indoeuropeistikk og mytologi, baltistikk og fremfor alt etymologi. Blant de viktigste arbeidene hans er *Tsjekkiske og slovakiske plantenavn* (*Česká a slovenská jmená rostlin* og *Etymologisk ordbok over det tsjekkiske språket* (*Etymologický slovnik jazyka českého*). Noen av arbeidene hans ble oversatt til fransk.

Machek var medlem av Det tsjekkoslovakiske vitenskapsakademiet, og ble belønnet med Arbeidsordenen (*Řád práce*).

## Referanser
Marie-Louise Sjoestedt

**Marie-Louise Sjoestedt** (født 20. september 1900, død 26. desember 1940) var en fransk keltolog og språkforsker.

Marie-Louise Sjoestedt var datter av en svensk journalist og en fransk forfatterinne. Hun studerte ved Sorbonne-universitetet under Joseph Vendryes. Hun var studiedirektør ved *[[École pratique des hautes études]]* og medredaktør av *[[Revue celtique]]*, sammen med Joseph Loth. I 1932 giftet hun seg med baltologen Michel Jonval, og levde en stund sammen med ham i Riga, før han døde alt i 1935.

Det mest kjente arbeidet hennes er *Dieux et héros des celtes* (1940), som handler om guder og helter i kontinental keltisk og irsk mytologi.

## Referanser
Soll

**Soll** eller **søll**, herunder også benevnt som **brødsoll**, **brødsøll**, **flatbrødsoll** og lignende, er en enkel matrett som kan bestå av flatbrød, tørt brød eller skonrokker (en type kavring) som er brukket eller smuldret i biter og tilsatt varm, kald, søt eller sur melk over. Servert varm ble retten gjerne tilberedt på komfyren (elektrisk, gassfyrt eller vedfyrt) i en stekepanne av jern eller aluminium. Soll kan også søtes med syltetøy, bær, frukt eller sukker. Retten serveres i en dyp tallerken eller bolle og spises med skje. Soll var tradisjonell husmannskost i det gamle bondesamfunnet, der retten utnyttet rester av brødvarer.

## Historikk
Soll ble brukt som en lettvint, god og sunn frokost, mellommåltid eller kveldsmat. Retten var særlig vanlig som kveldsmåltid i stedet for grøt. Surmelk til soll var ofte tjukkmelk. En kunne også strø på litt byggmel og slå over kokende vann. Om vinteren ble det noen ganger brukt varmsoll til frokost; da ble melka kokt opp før flatbrødet ble knust oppi.

### Ordbakgrunn
Ordet *soll* skal henge sammen med det gammelnorske *sollr* som har litt uklart opphav, men kan være i slekt med verbene «svelge», «skylle» og «svelle». Ordet kan også brukes om annen sammenrørt mat. Aasmund Olavsson Vinje forklarer «soll» slik i *Ferdaminne frå sumaren 1860*: *«rørd mat, serleg småbroti flatbrød i mjølk, soppe, eller mjølk og [[ost]] i hop.»* «Å gjøre soll på» kan bety «å gjøre kål på, å lage hakkemat av».  

### Utenlandske varianter
På svensk kalles retten vanligvis *[[bryta (matrett)|bryta]]*, men dialektalt også *soll*. *Bryta* eller *filbryta* er en frokostrett som består av «nedsmulat hårdbröd eller tunnbröd i fil (kulturmelk) eller mjölk». *Bryta* kan også serveres med tyttebærsyltetøy. Retten er kjent blant annet fra Norrland. På dansk kan retten kalles *sold*. På engelsk kan brødsoll med varm melk, særlig gitt til barn og syke, kalles *milk toast* og *milksop*; *milksop* kan også bety «svekling».

## «Skrål» og «flokk»
Ordet *soll* har flere betydninger på norsk. Det  kan også brukes om «skrål, støy, lyden av mange» eller «samlet flokk»; «å sanke soll på» kan derfor bety «å omringe til angrep, å flokke seg om en i fiendtlig ærend». Vendinga er kjent fra Bergen samt dialekter vest og nord i landet.

*Sold* betyr «soldatlønn» og liknende, *såld* betyr «sikt».

## Se også
* Frokostblanding
* Grøt

## Referanser


## Eksterne lenker
* Enkel oppskrift på soll på www.melk.no
* Oppskrift på «Nedlagt (soll)» i Olga Ambjørnruds ''Norsk mat : tradisjoner og gamle matretter'' (1992)
Hanna Berg Angell

**Hanna Berg Angell** (1911–1982) var lærer og norsk politiker (Ap). Hun var lokalpolitiker i Lenvik kommune i en årrekke og var valgt vararepresentant til Stortinget fra Troms 1961&ndash;1973. Hun møtte som fast representant for Einar Wøhni da han var landbruksminister i Einar Gerhardsens tredje regjering 1961–63. 

Berg Angell er datter av fisker og gårdbruker Emil Larsen Berg (1866–1952) og Olufine Johansen (1869–1944). Hun er yngste søster av forfatteren Lars Berg. Berg Angell var utdannet fra Tromsø lærerskole 1935. Hun arbeidet som lærer i Hillesøy og Lenvik 1935&ndash;1979.

## Verv
* 1951–1955: medlem av Lenvik formannskap
* 1962–1968: medlem i styret for Noregs mållag
* 1965–1975: formann Finnsnes arbeiderkvinneutvalg (sto også som stifter av laget i 1954)
* 1967–1979: medlem av Lenvik formannskap
* 1975–1977: varaordfører Lenvik kommune
* 1971–1975: medlem av komiteen for utredning av forholdet mellom stat og kirke
* 1977–1982: formann for Radiogavefondet

## Utmerkelser
* 1981 KS-medaljen
* 1982 Kongens fortjenstmedalje i gull

## Referanser


## Eksterne lenker
*
Almedalen

**Almedalen** er en park i Visby på Gotland i Sverige og var i middelalderen den gamle havnen der det var ni porter mot den tidens handelsgate, Strandgatan. Rett ved den store dammen ligger Kruttornet, ringmurens eldste tårn, der åpningen av Middelalderuken skjer hvert år. Byens offisielle feiring av Valborgsmesse skjer i Almedalen. Ved parken ligger Almedalsbiblioteket, kongresshallen Wisby Strand, Högskolan på Gotland og dets kårhus, Rindiborgen, et forhenværende offentlig bad. 

Parken er kjent for den årlige Almedalsuken, et politisk arrangement som ble startet av Olof Palme i 1968.

## Eksterne lenker
* 
* Nettsted for Almedalsuken, svensk politisk uke som arrangeres hver sommer i Almedalen
Synnøve des Bouvrie

**Synnøve des Bouvrie** (født 16. november 1944) er professor i gresk og latin ved universitetet i Tromsø.

Synnøve des Bouvrie studerte ved universitetet i Leiden fra 1963 til 1970, og ble *[[dr. philos.]]* med en avhandling om kvinner i den greske tragedien i 1988. Fra 1972 har hun vært ansatt ved universitetet i Tromsø, fra 1990 som professor. Hun var dessuten leder for Det norske instituttet i Athen fra 1999 til 2002. Fra 2006 har hun vært leder for *[[Academia Borealis]]*.

## Eksterne lenker

* Hjemmeside ved UiT.
Pierre Chantraine

**Pierre Chantraine** (født 15. september 1899 i Lille i Frankrike, død 30. juni 1974 i Paris) var en fransk språkforsker.

Chantraine var elev av blant andre Antoine Meillet, Joseph Vendryes og Paul Mazon, og ble en av sin tids fremste spesialister på gammelgresk. Mellom 1925 og 1928 underviste han ved universitetet i Lyon, før han ble forstander for studiet av gresk ved *[[École pratique des hautes études]]* i Paris. Fra 1938 underviste han også ved Sorbonne-universitetet. Sammen med Michel Lejeune var han en av de første franske språkforskerne som interesserte seg for mykenisk gresk. Han skrev en grammatikk over homerisk gresk og en stor gammelgresk etymologisk ordbok.

Fra 1953 var han medlem av *[[Académie des inscriptions et belles-lettres]]*.

## Referanser
John R. Brinkley

**John Romulus Brinkley** (født 8. juli 1885, død 26. mai 1942) var en kontroversiell amerikansk kvakksalver som praktiserte som ulisensiert lege.

Brinkley er mest kjent for forsøkene på å transplantere geitetekstikler over i mennesker i den hensikt å kurere impotens. Han opererte med legetittel, men den påståtte legeutdannelsen var kjøpt fra vitnemålsfabrikken Kansas City Eclectic Medical University. Brinkley drev sykehus og klinikker flere amerikanske delstater, og på tross av at medisinske fagmiljøer hadde diskreditert Brinkleys teorier og metoder fikk han fortsette å drive disse i flere tiår. 

Brinkley var også aktiv som politiker, og forsøkte to ganger å bli valgt til guvernør i Kansas.

## Referanser
Seilskutetida

**Seilskutetida** eller **seilskipstiden** er en betegnelse som brukes om den tidsperioden da seilskuter var dominerende som transportmiddel på sjøen.

## Avgrensning
Seilskutetidas slutt er enklere å fastsette enn seilskutetida begynnelse. Seilskuter ble avløst av dampskip og samtidig ble transport over land mer effektiv med jernbane og motorisert biltrafikk på veier. Seilskutetidas begynnelse er vanskelig å fastsette, fordi det krever kunnskap om skipstypenes utvikling, og overgangen fra båt til skip.

## Seilskutetidas begynnelse
Mange vil mene at seilskutetida tok til på 1500-tallet, fordi skipene da ble større og omfanget av lange seilaser ble større etter oppdagelsene av nye verdensdeler.  Men fartøy og båter med seil som framdrift, til så vel handel som krig, er brukt langt tilbake i historien. I middelalderen var trafikken med mindre seilfartøyer gjennom Nordsjøen, Skagerrak, Kattegat, Øresund og Østersjøen av stor betydning for utvikling av handel og kultur i alle land som grenset til disse sjøområdene, også Norge.

En norsk handelsflåte av betydning utviklet seg først på 1700-tallet.

## «Age of Sail»
Internasjonal knyttes begrepet for denne historiske perioden, på engelsk *Age of Sail,* til seil som fremdrift på krigsskip. Store krigsskip med seil, og bevæpnet med et stort antall kanoner, på ett, to eller tre kanondekk, var dominerende i de dominerende sjøkrigsnasjonene fra 1500-tallet fram til siste halvdel av 1800-tallet, eller fra 1600 til 1850. Sjøslag i Den amerikanske borgerkrigen mellom dampskip, uten master, seil og tilhørende rigg og med et fåtall svingbare kanoner, og tradisjonelle krigsseilskip, overbeviste om dampskipenes overlegenhet.

## Gullalder for seilskuter i Norge
Gullalderen for norske seilskuter begynte i 1848, da England opphevet navigasjonsakten og frem til første verdenskrig, da dampskip for alvor overtok transporten på havet. Frem til 2. verdenskrig seilte det imidlertid norske seilskuter i handelsfart.

I den første fasen var de norske fortrinnene lave lønninger og en lang kyst. Eksport av trelast var også en viktig næring som hadde stor betydning. Hoveddelen av de norske seilskutene hørte hjemme på Sør-, Øst- og Sørvestlandet. Eierformen var ofte partrederi. Det betyr at skipet (hver skute var ett rederi) var eid av flere eiere som hver hadde et visst antall parter i skipet. I området rundt Arendal var det vanlig at bøndene ble redere ved å levere tømmer til skipene.  Midt på 1880-tallet, i gullalderen, oversteg ligningsverdien av seilskutene i Nedenes amt alle gårdene i amtet.

## Seilskutetidas slutt
Seilskutetida tok slutt da dampskipene overtok, og de fleste vil mene at år 1900 kan settes som tidspunktet da seilskutetida var forbi. Tyngdepunktet i den norske flåten hadde da flyttet seg fra seilskip til dampskip. Men de siste store seilskutene var i drift til etter 1. verdenskrig, og små seilskip i spesiell fart var i drift helt til 1950-årene.

## Se også
* Skipsled
* Trekantfart
* Imperialisme
* Kolonialisme

## Referanser
Sanqu

***Sanqu*** (kinesisk: 散曲) var en type versemål kompilert av Zhou Deqing (周德淸) som var populært under Yuandynastiet, Mingdynastiet og Qing-dynastiet, med tonemønstre etter forbilder tatt fra folkemusikken.

## Yuan-Sanqu
Det var mange former for Sanqu under Yuandynastiet. Blant dem kan nevnes kinesisk opera, danseakkompagnement og instrumentalakkompagnement.
Steve Kean

**Steve Kean** (født 30.september 1967) er en skotsk fotballmanager og tidligere spiller.

## Klubbkarriere
Steve Kean skrev proffkontrakt med Celtic i 1985, i en tid da spillere som Paul McStay, Tommy Burns og Murdo MacLeod var de største stjernene. Kean fikk ikke et eneste minutt førstelags fotball i sine to år i Glasgow. I løpet av disse to årene ble han lånt ut til Swansea City, samtidig som Chris Coleman ankom den walisiske klubben. Disse to utviklet et tett vennskap og har samarbeidet også etter at de la opp.

Før han la opp i 1994 grunnet skader, spilte Kean i lavere divisjoner på De britiske øyer samt et tre års vellykket opphold i portugisiske Academica Coimbra.

## Trener og manager
Etter endt spillerkarriere har Steve Kean vært trener i Reading FC, og assistent manager under Chris Coleman i både Fulham, Real Sociedad and Coventry City.

I juni 2008, ble det sagt at Kean var i samtaler med Chelsea om å bli assistent under Luiz Felipe Scolari. Hovedgrunnen til det var at Kean kunne språket etter sine år i Portugal.

4. august 2009 ansatte Blackburn Rovers manager Sam Allardyce Kean som sin nye førstelagstrener. Det var flere som hadde ønsket stillingen, men Allardyce uttalte at Kean fikk jobben på grunn av sin erfaring, kunnskap og personlighet.

Da Blackburn Rovers fikk nye indiske eiere høsten 2010, fikk Sam Allardyce etterhvert sparken. Kean fikk rollen som caretaker manager, inntil de nye eierne hadde funnet en erstatter. Overraskende for mange, fikk Steve Kean hovedansvaret ut sesongen, men allerede 20. januar 2011 gikk eierne ut og sa at Kean hadde skrevet en kontrakt som knyttet ham til klubben frem til juni 2013.

Kean ble ansatt på et tidspunkt hvor klubben lå trygt plassert midt på tabellen. Men ettersom sesongen skred frem, falt laget på tabellen. Kean fikk en del supportere mot seg, og det ble sågar holdt protester for å få ham fjernet fra stillingen. En periode på våren spilte laget elleve kamper uten å vinne, en tangering av en 25 år gammel rekord. Men Kean red stormen av og plukket åtte poeng av tolv mulige på de fire siste kampene. Dermed beholdt klubben plassen og Kean beholdt jobben.

## Referanser


## Eksterne lenker
*
7. etappe av Tour de France 2011

**Syvende etappe av [[Tour de France 2011]]** var en 218 km lang flat etappe. Den ble kjørt fredag den 8. juli fra Le Mans til Châteauroux.

Yannick Talabardon, Gianni Meersman, Mickael Delage og Pablo Urtasun var i brudd til det gjensto 14 kilometer av etappen. Bradley Wiggins var blant de som måtte bryte etter kravebeinsbrudd. Mark Cavendish vant massespurten foran Alessandro Petacchi og André Greipel. Thor Hushovd beholdt ledertrøya

## Spurt- og klatrepoeng
### Spurt (Buzançais, 192,5 km)

### Målgang

## Manglende ryttere
* **111**  Bradley Wiggins (SKY) fullførte ikke.
* **122**  Tom Boonen (QST) fullførte ikke.
* **136**  Rémi Pauriol (FDJ) fullførte ikke.

## Referanser


## Eksterne lenker
* 
*  Etappeside  på letour.fr 
*  Etappeside  på letour.fr
Teoh Beng Hock

**Teoh Beng Hock** () (født i 1979, død 16. juli 2009) var en malaysisk journalist.

Teoh var også politisk rådgiver for Ean Yong Hian Wah, medlem av den malaysiske lovgivende forsamling for delstaten Selangor og statlige utøvende råd. Den 15. juli 2009 ble Teoh hentet inn til den malaysiske anti-korrupsjonskomiteens (MACC) hovedkvarter i Shah Alamsom i Selangor. Han skal ha hatt status vitne i en sak angående påstander om korrupsjon blant representanter for delstaten Selangor. Etter et forhør på 11 timer, ble han sist sett sovende på en sofa i 15. etasje klokken 6 på morgenen. 13.30 ble han funnet død på taket av en bygning ved siden av MACCs hovedkvarter. Ledere av den uformelle, politiske koalisjonen Pakatan Rakyat har, sammen med en del føderale regjeringsmedlemmer, bedt om at en kongelig undersøkelseskommisjon skal undersøke dødsfallet.

Teoh var forlovet med den 28 år gamle læreren Soh Cher Wei, og  etter to års forlovelse hadde paret planlagt å registrere deres ekteskap dagen etter hans død. På tidspunktet for Teohs død var kjæresten to måneder gravid. Den offisielle obduksjonen av Teoh fastslo at han døde som følge av indre skader påført av et fall. Teohs familie hevdet at dødsfallet kom som følge av politiets hardhendte opptreden. 

## Referanser
Ji Bingxuan

**Ji Bingxuan** (kinesisk: 吉炳轩; pinyin: *Jí Bǐngxuān*; født 17. november 1951 i fylket Mengjin i provinsen Henan i Folkerepublikken Kina) er en kinesisk kommunistisk politiker.

Ji Bingxuan ble medlem av det kinesiske kommunistiske parti i 1980. Han har hatt en rekke verv på provinsnivå og på sentralt nivå, blant annet som eksekutiv visedirektør for partiets propagandadepartement. I 2008 ble han generalsekretær for kommunistpartiet i provinsen Heilongjiang.

## Eksterne lenker
* Ji Bingxuans profil på www.gov.cn
Chen Zhenggao

**Chen Zhenggao** (1952–2024) var en kinesisk kommunistisk politiker. Han ble i 2007 guvernør for provinsen Liaoning.

Chen var tidligere borgermester av Shenyang, provinshovedstad i Liaoning.

## Fotnoter

## Referanser


## Eksterne lenker
*
Zhang Yunchuan

**Zhang Yunchuan** (kinesisk: 张云川; født i Dongyang i provinsen Zhejiang i Kina i 1946) er en kinesisk kommunistisk politiker. Han var partisekretær for provinsen Hebei frem til høsten 2011.

Zhang ble utdannet som skipsmekaniker og arbeidet til å begynne med innen denne bransjen. I 1973 ble han medlem av Kinas kommunistparti. Han ble i 1985 viseborgermester i Jiujiang i Jiangxi, og året etter administrativ governør av Ganzhou. I 1991 han assisterende guvernør av Jiangxi, og ble viseguvernør der i 1993. Han ble viseformann for Xinjiang i 1995. 

Zhang ble flyttet til Hunan i 1998 dom visesekretær for kommunistpartiet og sekretær for Changsha bykomite. Han ble fungerende guvernør av Hunan in 2001, og guvernør der i 2002.

I mars 2003 ble han overført til sentralregjeringen og ble formann for Kommisjonen for vitenskap, teknologi og nasjonalt forsvar. I august 2007 ble han partisekretær for Hebei.

## Referanser


## Eksterne lenker
*
Francesco Bartolomeo Conti

**Francesco Bartolomeo Conti** (1681–1732) var en italiensk komponist fra senbarokken som også var blant sin tids mest betydelige mandolin- og teorbespillere.

## Liv
Conti var allerede i 1699 i tjeneste hos kardinal Francesco Maria de' Medici og fikk snart et ry langt ut over sin hjemby. Fra 1701 hadde berømmelsen hjulpet han til en ansettelse som assisterende teorbist i hoffkapellet til keiser Leopold I av Det tysk-romerske rike, *[[Wiener Hofmusikkapelle]]*. 

I 1705 forlot Conti Wien og reiste med Giovanni Battista Bononcini til Berlin og London, der Bononcini oppførte sine operaer. Conti kunne da samle erfaringer om operabransjen som kom ham til gode senere. 

Tilbake i Wien ble Conti førsteteorbist i hoffkapellet og debuterte som operakomponist under 1706-karnevalet med *Cleotide*. I 1711 ble han visekapellmester i hoffkapellet og i 1713 utnevnte Johann Joseph Fux ham til hoffkomponist. I 1726 ble Conti tatt opp i det prestisjefylte *[[Accademia Filarmonica di Bologna]]*. Johann Joachim Quantz sa om Conti: *«En oppfinnsom og ildfull, men ofte noe bisarr komponist.»*

## Verk
Conti maktet på en vellykket måte å kombinerte den nye napolitanske operastilen med den viennesiske operatradisjonen. Framfor alt gjorde han seg bemerket med sine 24 sceneverk, men komponerte også mange instrumentalverk, blant annet den første kjente sonaten for solomandolin. 

Blant Contis tallrike kantater er *Languet anima mea* overlevert i en bearbeidelse av  Johann Sebastian Bach som er bevart i et manuskript fra 1716 (BWV deest 1006).

Georg Friedrich Händel brukte noe av Contis musikk fra operaen *Cleotide* i pastisjen *Ormisda* (1730) som ble oppført på Queen's Theatre.

Først et år etter Contis død fant man en egnet etterfølger i Antonio Caldara.

**16 operaer:**
* *Cleotide* (1706)
* *Don Chisciotte in Sierra Morena* (1719)
* *Teseo in Creta*.

**13 feste teatrali: 9 oratorier:**
* *Il David perseguitato da Saul* (1723) libretto av A. di Avanzo. 
* *David* (1724) azione sacra per musica.

;50 kantater

## Referanser og noter


## Eksterne lenker
* http://www.musikwerkstatt-wien.com/daten/09_feb_Conti.pdf
*